**Zmluva o dielo č.**

**uzatvorená podľa § 536 a nasl.**

Obchodného zákonníka č. 513/1991 Zb. v znení neskorších predpisov

**Článok I.**

**Zmluvné strany**

|  |  |  |
| --- | --- | --- |
| **A**. | **Objednávateľ:**  Sídlo:  Zastúpenie:  IČO:  DIČ:  IČ DPH:  Bankové spojenie:  Číslo účtu:  IBAN:  SWIFT/BIC  Tel.:  E-mail:  (ďalej len **„Objednávateľ“**) | **MESTO TVRDOŠÍN**  Trojičné námestie 185/2, 027 44 Tvrdošín  Ing. Ivan Šaško – primátor mesta  00314901 |
| **B.** | **Zhotoviteľ:**  Sídlo:  Zastúpenie: Ing. Peter  IČO:  DIČ:  IČ DPH:  Bankové spojenie:  Číslo účtu:  IBAN:  SWIFT/BIC:  Tel.:  E-mail:  (ďalej len **„Zhotoviteľ“**) |  |

spoločne Objednávateľ a Zhotoviteľ ako **„Zmluvné strany“**

**Článok II.**

**Predmet zmluvy**

1. Táto zmluva sa uzatvára ako výsledok verejného obstarávania v zmysle § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení.
2. Zhotoviteľ sa zaväzuje, že za podmienok dohodnutých v tejto zmluve Objednávateľovi odovzdá dielo: **„****Geodetické zameranie priestorovej polohy objektov a pasportizácia - licencia“** (ďalej len **„dielo“**)
3. Dielo musí obsahovať údaje mobilného mapovania za obdobie roku 2023 zhotovené najneskôr do 31.9.2023.
4. Objednávateľ sa zaväzuje, že dielo prevezme, zaplatí za jeho dodanie dohodnutú cenu a poskytne Zhotoviteľovi súčinnosť nevyhnutnú na dodanie diela.
5. Špecifikácia predmetu zákazky je uvedená v prílohe súťažných podkladov.

**Článok III.**

**Rozsah a obsah diela**

1. Zhotoviteľ sa zaväzuje, že dodá v zmysle jeho cenovej ponuky, ktorú poslal ako odpoveď na výzvu na predloženie cenovej ponuky číslo............../.............../2022 zo dňa..................., za podmienok dohodnutých v tejto zmluve a v súlade s opisom predmetu zákazky uvedenom vo výzve na predloženie ponuky riadne a včas dielo v súlade s podmienkami podľa čl. III ods. 2 až ods.7 tejto zmluvy, výsledný elaborát v súlade s podmienkami podľa čl. IV tejto zmluvy a v termínoch podľa čl. V tejto zmluvy.
2. Realizácia diela predpokladá dodanie výsledkov mapovania podľa Prílohy 1 tejto zmluvy.
3. Dielo bude dodané v súlade s aktuálne platnou legislatívou o ochrane osobných údajov, a to Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a voľnom pohybe takýchto údajov a zákona č. 18/2018 Z.z. o ochrane osobných údajov v platnom znení. Snímky nebudú obsahovať osobné údaje osôb. V prípade, ak na snímkach budú zachytené osoby, budú tieto v oblasti hlavy anonymizované (rozostrené).

**Článok IV.**

**Ďalšie požiadavky na dáta**

1. Všetky získané dáta dáta musia byť vytvorené v štandardnom formáte pre účely automatického importu do 3D GIS systému.

**Článok V.**

**Termín a miesto plnenia**

1. Zhotoviteľ sa zaväzuje, že mobilné mapové dielo v rozsahu a obsahu podľa článku III. a výsledný elaborát podľa článku IV. tejto zmluvy budú dodané od nadobudnutia účinnosti tejto zmluvy do termínu **30.9.2023**.
2. Predmet plnenia podľa tejto zmluvy je splnený riadnym vypracovaním a odovzdaním diela alebo jeho časti Objednávateľovi. Odovzdaním diela alebo jeho časti sa rozumie osobné odovzdanie príslušnej časti diela Objednávateľovi v jeho sídle s potvrdením o prevzatí. Dielo sa považuje za úplné odovzdaním a prevzatím všetkých častí diela Objednávateľom.

**Článok VI.**

**Cena predmetu zmluvy**

1. Základná cena za predmet zmluvy sa medzi zmluvnými stranami stanovuje dohodou. Podľa Zákona o cenách č. 18/1996 Z. z. v znení neskorších predpisov a doplnkov, vo výške:

**Cena bez DPH: ..................€ (slovom: ............................................. EUR)**

**DPH 20%: .................... € (slovom ................................................EUR)**

(V prípade, ak Zhotoviteľ nie je platca DPH, uvedie túto skutočnosť v tejto zmluve)

**Cena za celý predmet zákazky vrátane DPH:**

**Cena s DPH: ................. € (slovom: ............................................... EUR)**

(V prípade, ak Zhotoviteľ nie je platca DPH, uvedie túto skutočnosť v tejto zmluve)

1. Celková cena za predmet zmluvy je cena maximálna a zahŕňa všetky náklady spojené s predmetom zmluvy, vrátane dodávky na miesto určenia a ostatných nákladov, ktoré vzniknú Zhotoviteľovi v súvislosti s dodaním diela podľa tejto Zmluvy. Zhotoviteľ nie je oprávnený v súvislosti s touto zmluvou požadovať žiadne ďalšie odplaty nad rámec ceny uvedenej v čl. VI. ods. 1 tejto zmluvy.
2. V prípade, ak sa Zhotoviteľ v priebehu realizácie diela stane platcom DPH, zaväzuje sa, že dohodnutú cenu neprekročí. t.z., že cena podľa ods. 1 tohto článku bude považovaná za cenu s DPH.

**Článok VII.**

**Platobné a fakturačné podmienky**

1. Objednávateľ je povinný zaplatiť Zhotoviteľovi cenu za zhotovenie diela podľa článku VI. na základe vystavenej faktúry Zhotoviteľa podľa týchto podmienok:
   1. Všetky ceny dohodnuté v tejto zmluve budú uvádzané v EUR bez DPH; v prípade, ak má dodávateľ sídlo v Slovenskej republike a je platcom DPH, bude vo faktúre uvedená aj cena v EUR s DPH, inak Objednávateľ vykoná zdanenie v zmysle platných a účinných predpisov Slovenskej republiky.
   2. Faktúra musí byť vyhotovená v 2 origináloch a musí obsahovať všetky náležitosti vyžadované v zmysle platnej právnej úpravy.
   3. V prípade, že faktúra nebude obsahovať predpísane náležitosti, Objednávateľ' je oprávnený vrátiť' ju Zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry Objednávateľovi.
   4. Termín splatnosti faktúr je 30 dní od doručenia faktúry Objednávateľovi. Za deň úhrady sa považuje deň odpísania z účtu Objednávateľa v prospech účtu Zhotoviteľa.

**Článok VIII.**

**Zodpovednosť za vady, záruka**

1. Zhotoviteľ zodpovedá za vady, ktoré ma predmet zmluvy v čase jeho odovzdania Objednávateľovi. Za vady, ktoré sa prejavili po odovzdaní diela zodpovedá Zhotoviteľ vtedy, ak boli spôsobené porušením jeho povinností.
2. Zhotoviteľ poskytuje záruku na dielo 24 mesiacov od jeho protokolárneho odovzdania.
3. Zhotoviteľ nezodpovedá za vady diela, ktoré boli spôsobené použitím podkladov poskytnutých Objednávateľom a Zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu Objednávateľa upozornil, ale ten na ich použití trval.
4. Pre prípad vady diela počas celej doby trvania záruky, dojednávajú zmluvne strany právo Objednávateľa požadovať a povinnosť Zhotoviteľa poskytnúť bezplatne odstránenie vady.
5. Zhotoviteľ' sa zaväzuje prípadné vady diela odstrániť' najneskôr do 10 dni po uplatnení reklamácie Objednávateľom, ak nedôjde k dohode o inom termíne. K takejto dohode bude vyhotovený obojstranne potvrdený zápis.
6. Pripadnú reklamáciu vady diela je Objednávateľ povinný uplatniť u Zhotoviteľa bezodkladne po zistení vady v písomnej forme .
7. Zhotoviteľ sa zaväzuje použiť' dielo len na požadovaný účel, neposkytnúť' dielo tretím osobám ako aj zabrániť' ich zneužitiu.

**Článok IX.**

**Zmluvné pokuty a náhrada škody**

1. Zodpovednosť za škody sa rieši zmysle § 373 a nasl. § Obchodného zákonníka.
2. V prípade, že Zhotoviteľ nedodá predmet zmluvy v dohodnutom termíne, Objednávateľ má právo na zmluvnú pokutu vo výške 0,5 % z ceny diela za každý aj začatý deň omeškania.
3. Objednávateľ ma taktiež nárok na náhradu škody, ktorá mu vznikla z dôvodu nedodržania termínu odovzdania diela Zhotoviteľom, z dôvodu odstúpenia Zhotoviteľa od zmluvy a z dôvodu porušenia povinnosti Zhotoviteľa vyplývajúcej z článku V. ods. 1.
4. Ak Zhotoviteľ neodstráni reklamované vady v lehote uvedenej v čl. VIII. ods. 5 tejto zmluvy, resp. v inom dohodnutom termíne, ma Objednávateľ nárok na zmluvnú pokutu vo výške 50,- € za každý aj začatý deň oneskorenia odstránenia týchto vád.
5. V prípade omeškania Objednávateľa s úhradou faktúry, Zhotoviteľ má právo na úrok z omeškania vo výške 0,5 % z dlžnej sumy za každý aj začatý deň omeškania.

**Článok X.**

**Súčinnosť Objednávateľa**

1. Objednávateľ je povinný zúčastniť sa preberacieho a akceptačného konania predmetu plnenia, ktoré bude oznámené zo strany Zhotoviteľa minimálne 3 pracovné dni vopred.
2. Objednávateľ poskytne Zhotoviteľovi súčinnosť' pri odovzdaní diela /uložení diela na vopred určené úložisko dát u Objednávateľa.
3. Objednávateľ je povinný na požiadanie Zhotoviteľa bezodkladne zabezpečiť povolenie na vjazd auta s mobilným mapovacím systémom do pešej zóny a vyhradených úsekov.

**Článok XI.**

**Odstúpenie od Zmluvy**

1. Objednávateľ je oprávnený odstúpiť' od zmluvy v prípade podstatného porušenia tejto zmluvy zo strany Zhotoviteľa. Zmluvne strany považujú za podstatné porušenie tejto zmluvy, najmä ak Zhotoviteľ:
   1. bude meškať s termínom plnenia podľa tejto zmluvy o viac ako 10 dní,
   2. bude ním odovzdané dielo preukázateľne obsahovať vady, t.j. dielo bude v rozpore s podmienkami dohodnutými v tejto zmluve . Musí ísť' o vady, na ktoré bol Zhotoviteľ Objednávateľom v priebehu odovzdávania diela písomne upozornený, a ktoré napriek tomuto upozorneniu neodstránil v primeranej lehote poskytnutej k tomuto účelu,
   3. v rozpore s ustanovením tejto zmluvy zastavil práce na dodaní diela, alebo inak prejavuje svoj úmysel nepokračovať' v plnení tejto zmluvy,
   4. bez predchádzajúceho súhlasu Objednávateľa prevedie všetky , alebo niektoré práva a záväzky vyplývajúce z tejto zmluvy na tretie osoby,
   5. dielo nebude realizované v súlade s článkom III. tejto zmluvy a nebude obsahovať náležitosti uvedené v článku IV. tejto zmluvy.
2. Odstúpenie musí byť písomné a musí byť doručené druhej zmluvnej strane. Účinky odstúpenia nastávajú okamihom doručenia druhej zmluvnej strane.

**Článok XII.**

**Autorské práva k predmetu zmluvy**

1. Zhotoviteľ vyhlasuje, že plnením podľa tejto zmluvy bude autorské dielo podľa zákona č. 185/2015 Z. z. Autorský zákon v znení neskorších predpisov (ďalej len „autorské dielo"). Zhotoviteľ je nositeľom autorských práv k autorskému dielu, resp. je oprávnený vykonávať majetkové práva k dielu zhotovenému podľa tejto zmluvy a je oprávnený poskytnúť Objednávateľovi licenciu na použitie diela v súlade s podmienkami tejto zmluvy. Zhotoviteľ zodpovedá voči tretím osobám za prípadné porušenie autorského práva alebo iného práva duševného vlastníctva v súvislosti s vytvoreným autorským dielom a plnením podľa tejto zmluvy.
2. Zhotoviteľ udeľuje pre použitie autorského diela Objednávateľovi nevýhradnú licenciu, vecne a územne neobmedzenú v rozsahu majetkových práv autora, a to akýmikoľvek spôsobmi, vrátane spôsobov výslovne uvedených v § 19 ods. 4, písm. a), b), c), d) a f) zákona č. 185/2015 Z. z. Autorský zákon v znení neskorších predpisov. Zhotoviteľ udeľuje licenciu na čas trvania majetkových práv autora. Zhotoviteľ udeľuje licenciu bezodplatne.

**Článok XIII.**

**Vyššia moc**

1. Pre účely tejto zmluvy sa za vyššiu moc považujú skutočnosti od zmluvných strán nezávislé a zmluvnými stranami objektívne neovplyvniteľné, napr.: vojna, mobilizácia, povstanie, generálny štrajk, živelné pohromy a pod. (ďalej len „vis major“ alebo „vyššia moc“).
2. Pokiaľ skutočnosti vis major spôsobia objektívnu, dočasnú alebo trvalú nemožnosť plnenia jednotlivých zmluvných podmienok/povinností, je dotknutá/povinná strana povinná to písomne oznámiť oprávnenej strane. Lehoty uvedené v tejto zmluve alebo zákone sa na čas trvania skutočnosti označenej ako vis major dočasne pozastavujú. Po skončení trvania skutočnosti označenej ako vis major plynú pozastavené lehoty plynule ďalej s tým, že nadväzujú na časť lehôt už uplynulých pred ich pozastavením v dôsledku vis major. Počas trvania vis major alebo bezprostredne po jej skončení môže ktorákoľvek zo zmluvných strán navrhnúť z tohto dôvodu zmenu príslušných ustanovení zmluvy týkajúcich sa ceny diela a lehoty na vykonanie diela alebo navrhnúť dohodu o zrušení tejto zmluvy, ak vis major spôsobí následky takej povahy, že predmet tejto zmluvy bude objektívne nevykonateľný. Pokiaľ nedôjde k dohode zmluvných strán, môže ktorákoľvek zo zmluvných strán od tejto zmluvy odstúpiť.

**Článok XIV.**

**Záverečné ustanovenia**

1. Zmluva nadobúda platnosť' dňom jej podpísania oprávnenými zástupcami oboch zmluvných strán a účinnosť deň nasledujúci po dni zverejnenia v súlade s § 47a ods. 1 zákona č. 40/1964 Zb. Občiansky zákonník v platnom znení.
2. Túto zmluvu je možné meniť' a dopĺňať' len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť' tejto zmluvy.
3. Tato zmluva je vyhotovená v 4 rovnopisoch, z ktorých Objednávateľ po jej podpísaní obdrží dve vyhotovenia a Zhotoviteľ dve vyhotovenia.
4. Pravne vzťahy medzi zmluvnými stranami sa riadia touto zmluvou, v otázkach v nej neupravených podľa príslušných ustanovení Obchodného zákonníka.
5. Zmluvné strany prehlasujú, že si zmluvu prečítali, jej obsahu porozumeli, uzatvárajú ju slobodne, vážne, určito a zrozumiteľne a na znak vôle byť ňou viazaní ju vlastnoručne podpisujú.

V Tvrdošíne, dňa........................ V ............................, dňa.....................

Objednávateľ: Zhotoviteľ:

.................................................. ...........................................................

............................ ............................

pečiatka a podpis pečiatka a podpis